
              HOTĂRÂREA NR.264
privind modificarea contractului de concesiune nr.39T/2003 încheiat între Consiliul Local al Municipiului Craiova şi S.C.CAPRICOOM S.R.L. 
         Consiliul Local al Municipiului Craiova, întrunit în şedinţa ordinară din data de 30.07.2015.

Având în vedere raportul  nr.105858/2015 întocmit de Direcţia Patrimoniu prin care se propune modificarea contractului de concesiune nr.39T/2003 încheiat între Consiliul Local al Municipiului Craiova şi S.C.CAPRICOOM S.R.L. şi rapoartele comisiilor de specialitate ale Consiliului Local al Municipiului Craiova nr.221, 222, 223, 225 şi 226/2015;

În temeiul art.36 alin.2 lit.c coroborat cu alin.5 lit.a, art.45 alin.3, art.61 alin.2 şi art.115, alin.1 lit.b  din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă  modificarea contractului de concesiune nr.39T/2003, având ca obiect terenul în suprafaţă de 86,5 mp.,  situat în municipiul Craiova, Calea Bucureşti, cart.Lăpuş la parterul bl.U12, în sensul înlocuirii părţii contractante S.C.CAPRICOOM S.R.L., cu S.C.SAMOA APIA S.R.L.
Art.2. Se împuterniceşte Primarul Municipiului Craiova să semneze actul adiţional de modificare a contractului de concesiune nr.39T/2003.
Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.125/2003, nr.521/2009 şi nr.490/2010.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, S.C.CAPRICOOM S.R.L. şi S.C.SAMOA APIA S.R.L. vor aduce la îndeplinire prevederile prezentei hotărâri.

